VILOYATLAR VA TOSHKENT SHAHAR HOKIMLIKLARI APPARATI TUZILMASINI TAKOMILLASHTIRISH TOʻGʻRISIDA
(resolution, 2004-03-29)

Hududlarda ijtimoiy-iqtisodiy jarayonlarni boshqarishni takomillashtirish va uning bozor usullariga asoslangan (zamonaviy tamoyillarini hayotga keng joriy etish, boshqarishning tarmoq tizimidan funksional tizimiga oʻtishni taʼminlash va ijtimoiy-iqtisodiy islohotlarni chuqurlashtirishda mahalliy hokimiyat organlari faoliyatining samaradorligini yanada oshirish maqsadida Oʻzbekiston Respublikasi Konstitutsiyasining XXI bobi va “Mahalliy davlat hokimiyati toʻgʻrisida”gi Qonunning 22-moddasiga muvofiq Vazirlar Mahkamasi qaror qiladi: 1. Viloyatlar va Toshkent shahar hokimliklari apparatida boshqarishning tarmoq tizimidan funksional tizimiga oʻtish maqsadga muvofiq deb hisoblansin. 2. Viloyatlar va Toshkent shahar hokimliklari apparatlari tashkiliy tuzilmasi va masʼul xodimlarining cheklangan shtatlari soni 1, 2 va 3-ilovalarga muvofiq tasdiqlansin. 3. Viloyatlar va Toshkent shahar hokimliklari apparatiga quyidagi asosiy vazifalarni hal etish yuklansin: hududlarni ijtimoiy-iqtisodiy rivojlantirish yuzasidan kompleks dasturlarni ishlab chiqish va hukumat dasturlarini amalga oshirish, xalq xoʻjaligi tarmoqlarida islohotlarni chuqurlashtirish va xalq farovonligini oshirishni taʼminlash; joylarda xoʻjalik yuritish shakllarini takomillashtirish, moliya va toʻlov intizomini mustahkamlash va tadbirkorlikni qoʻllab-quvvatlash; tabiiy va mehnat resurslaridan oqilona foydalanish, atrof-muhitni muhofaza etish, fuqarolarni ijtimoiy va huquqiy himoya qilish tadbirlarini amalga oshirish; qonunlar, Oliy Majlis qarorlari, Oʻzbekiston Respublikasi Prezident farmonlari va farmoyishlari, Vazirlar Mahkamasi va xalq deputatlari Kengashlari qarorlarining ijrosini taʼminlash; vazirliklar, respublika idoralari va tashkilotlari hududiy boʻlinmalarining faoliyatini muvofiqlashtirish; mahalliy hokimiyat va oʻzini oʻzi boshqarish organlari faoliyatini muvofiqlashtirish va ularning ishini nazorat qilish. 4. Viloyatlar va Toshkent shahar hokimliklari apparati tizimida Axborot-tahlil guruhlari tashkil etilsin va ularning ish faoliyati Vazirlar Mahkamasining 1997-yil 16-apreldagi 199-son qaroriga muvofiq olib borilsin. 5. Viloyatlar va Toshkent shahar hokimliklari Axborot-tahlil guruhining tashkiliy tuzilmasi 3a-ilovaga muvofiq tasdiqlansin. 6. Axborot-tahlil guruhining asosiy vazifalari qilib quyidagilar belgilansin: hududlarda ijtimoiy-iqtisodiy islohotlar amalga oshirilishini tashkil etish, ularning tuman va shaharlarda oʻtkazilish monitoringini amalga oshirish; Vazirlar Mahkamasi bilan birgalikda hududlarni ijtimoiy-iqtisodiy rivojlantirish kompleks dasturlarini ishlab chiqishda faol ishtirok etish va ularning izchillik bilan amalga oshirilishini taʼminlash; viloyat hokimiyati kotibiyatlari, guruhlari va boshqa boʻlinmalarining ijtimoiy-iqtisodiy islohotlarni amalga oshirish sohasidagi faoliyatini muvofiqlashtirib borish; hududlarda ijtimoiy-iqtisodiy islohotlar borishini tahlil qilish va muntazam ravishda Vazirlar Mahkamasi va hokimiyat rahbariyatiga axborot berib turish. 7. Quyidagilar viloyatlar va Toshkent shahar hokimliklari kotibiyatlarining asosiy vazifalari etib belgilansin: hududlarda oʻtkazilayotgan ijtimoiy-iqtisodiy islohotlarni chuqurlashtirish yuzasidan ishlab chiqilgan dasturlarning amalda bajarilishini taʼminlash; hokimiyat muhokamasiga kiritilayotgan hujjatlar loyihalarining hokim va uning oʻrinbosarlari koʻrib chiqishi uchun mutaxassislar tomonidan ishlab chiqilishini tashkil qilish; hokim va uning oʻrinbosarlari topshiriqlariga binoan hokimlikning qaror loyihalari va boshqa tegishli hujjatlarini tayyorlash; yuqori tashkilotlar hamda hokimiyat qaror va farmoyishlarining mahalliy boshqaruv organlari va idoralari tomonidan oʻz vaqtida bajarilishini taʼminlash; kotibiyat vakolatiga taalluqli masalalar boʻyicha tahliliy hujjatlarni tayyorlash va hokimlikka tushgan axborot, taklif va mulohazalarni umumlashtirish. 8. Belgilab qoʻyilsinki, hokimliklar kotibiyatlarida tayyorlanadigan qarorlar loyihalari va hujjatlar Axborot-tahlil guruhi tomonidan albatta maʼqullangan boʻlishi kerak. 10. Viloyatlar va Toshkent shahar hokimliklari apparati va boshqaruv organlari xodimlariga mehnat haqi toʻlash boʻyicha guruhlar jadvali va tarif razryadlari 4 va 5-ilovalarga muvofiq tasdiqlansin. 11. Vazirlar Mahkamasining ushbu masalaga oid avval qabul qilingan qarorlari 6-ilovaga muvofiq oʻz kuchini yoʻqotgan deb hisoblansin. 12. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ. Sultonov zimmasiga yuklansin. ‎ ‎ Andijon‎ I‎ Buxoro‎* II‎ Jizzax‎ III‎ Qashqadaryo‎ I‎ Navoiy‎ II‎ Namangan‎ II‎ Samarqand‎ I Surxondaryo‎ II‎ Sirdaryo‎ III Toshkent‎* I‎ Fargʻona‎ I‎ Xorazm‎ II‎ Toshkent shahri‎ guruhdan tashqari‎ ‎ ‎ ‎ ‎ ‎ ‎ ‎ ‎ Guruhdan‎tashqari‎ Birinchi ‎guruh‎ Ikkinchi‎guruh‎ Uchinchi‎guruh‎‎ Axborot -tahlil guruhi‎ 18‎ 17‎ 16‎ 15‎ Ishlar boshqaruvchisi‎ 16‎ 15‎ 14‎ 13‎ Kotibiyat mudiri‎ 16‎ 15‎ 14‎ 13‎ Guruh rahbari‎ 16‎ 15‎ 14‎ 13‎ Bosh mutaxassis‎ 14‎ 13‎ 12‎ 11‎ Yetakchi mutaxassis‎ 13‎ 12‎ 11‎ 10‎ Referent‎ 12‎ 11‎ 10‎ 9‎ 1. Oʻzbekiston Respublikasi Prezidenti huzuridagi Vazirlar Mahkamasining “Viloyat va Toshkent shahar hokimliklarining xodimlari soni va taxminiy tuzilishi toʻgʻrisida” 1992-yil 7-fevraldagi 55-son qarori. 2. Oʻzbekiston Respublikasi Vazirlar Mahkamasining “Oʻzbekiston Respublikasi Kommunal xizmat koʻrsatish vazirligini tashkil etish va uning faoliyati masalalari toʻgʻrisida” 1993-yil 22-iyuldagi 371-son qarori 4-bandining 3 qismi. 3. Oʻzbekiston Respublikasi Vazirlar Mahkamasining “Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari apparati tarkibida xalq isteʼmol tovarlari ishlab chiqarish, savdo va xizmat koʻrsatish sohasida tadbirkorlik, xususiy biznes va tijorat ishlarini muvofiqlashtirish va qoʻllab-quvvatlash boʻlimlari tashkil etish toʻgʻrisida” 1995-yil 4-apreldagi 117-son qarori. 4. Oʻzbekiston Respublikasi Vazirlar Mahkamasining “Boshqaruv organlari tuzilmasini takomillashtirish va maʼmuriy-boshqaruv xodimlari sonini qisqartirish chora-tadbirlari toʻgʻrisida” 1996-yil 26-noyabrdagi 420-son qarorining 3-ilovasi.